CELEX: 32020D2113
Language: sk
Date: 2020-12-16 00:00:00
Title: Vykonávacie rozhodnutie Komisie (EÚ) 2020/2113 zo 16. decembra 2020, ktorým sa mení príloha I k rozhodnutiu 2004/3/ES, ktorým sa povoľuje prijatie prísnejších opatrení proti určitým chorobám okrem tých, ktoré sú ustanovené v prílohách I a II k smernici Rady 2002/56/ES, v súvislosti s uvádzaním sadiva zemiakov na trh na celom území alebo časti územia určitých členských štátov, pokiaľ ide o položku týkajúcu sa Spojeného kráľovstva [oznámené pod číslom C(2020) 9306] (Text s významom pre EHP)

17.12.2020   
               
               
                  SK
               
               
                  Úradný vestník Európskej únie
               
               
                  L 427/21
               
            
         VYKONÁVACIE ROZHODNUTIE KOMISIE (EÚ) 2020/2113
         zo 16. decembra 2020,
         ktorým sa mení príloha I k rozhodnutiu 2004/3/ES, ktorým sa povoľuje prijatie prísnejších opatrení proti určitým chorobám okrem tých, ktoré sú ustanovené v prílohách I a II k smernici Rady 2002/56/ES, v súvislosti s uvádzaním sadiva zemiakov na trh na celom území alebo časti územia určitých členských štátov, pokiaľ ide o položku týkajúcu sa Spojeného kráľovstva
         
            
               [oznámené pod číslom C(2020) 9306]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 17 ods. 2,
         keďže:
         
                     (1)
                  
                  
                     Podľa smernice 2002/56/ES Komisia vzhľadom na obchodovanie so sadivom zemiakov na celom území alebo v časti územia jedného alebo viacerých členských štátov povolí, aby sa prijali prísnejšie opatrenia, než sú stanovené v prílohách I a II k uvedenej smernici, proti škodlivým organizmom, ktoré neexistujú v týchto regiónoch alebo ktoré sa javia ako zvlášť nebezpečné pre plodiny v týchto regiónoch.
                  
               
                     (2)
                  
                  
                     Rozhodnutím Komisie 2004/3/ES (2) sa v tomto ohľade v súvislosti s uvádzaním sadiva zemiakov na trh na celom území alebo v časti územia určitých členských štátov povoľuje prijatie prísnejších opatrení proti určitým chorobám okrem tých, ktoré sú ustanovené v prílohách I a II k smernici 2002/56/ES. Konkrétne sa v rozhodnutí 2004/3/ES stanovuje, že členské štáty v stĺpci 1 prílohy I k uvedenému rozhodnutiu sú v súvislosti s uvádzaním sadiva zemiakov na trh v regiónoch uvedených pri ich názvoch v stĺpci 2 uvedenej prílohy oprávnené zaviesť určité obmedzenia na uvádzanie sadiva zemiakov na trh. Pokiaľ ide o Spojené kráľovstvo, v stĺpci 2 prílohy I k rozhodnutiu 2004/3/ES sa na účely tohto oprávnenia v súčasnosti uvádzajú regióny Cumbria, Northumberland (Anglicko), Severné Írsko a Škótsko.
                  
               
                     (3)
                  
                  
                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, sa smernica 2002/56/ES, ako aj akty Komisie, ktoré sú na nej založené, uplatňujú na Spojené kráľovstvo a v ňom, pokiaľ ide o Severné Írsko, po skončení prechodného obdobia stanoveného v dohode o vystúpení. Z tohto dôvodu by sa na konci prechodného obdobia malo v stĺpci 2 prílohy I k rozhodnutiu 2004/3/ES ako región uviesť len Severné Írsko.
                  
               
                     (4)
                  
                  
                     Príloha I k rozhodnutiu 2004/3/ES by sa preto mala zodpovedajúcim spôsobom zmeniť.
                  
               
                     (5)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto rozhodnutie by sa malo uplatňovať od 1. januára 2021.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu 2004/3/ES sa nahrádza textom uvedeným v prílohe k tomuto rozhodnutiu.
         
         
            Článok 2
            Toto rozhodnutie sa uplatňuje od 1. januára 2021.
         
         
            Článok 3
            Toto rozhodnutie je určené členským štátom.
         
         
            V Bruseli 16. decembra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 193, 20.7.2002, s. 60.
         
            (2)  Rozhodnutie Komisie 2004/3/ES z 19. decembra 2003, ktorým sa povoľuje prijatie prísnejších opatrení proti určitým chorobám okrem tých, ktoré sú ustanovené v prílohách I a II k smernici Rady 2002/56/ES, v súvislosti s uvádzaním sadiva zemiakov na trh na celom území alebo časti územia určitých členských štátov (Ú. v. EÚ L 2, 6.1.2004, s. 47).
      
      
         
            PRÍLOHA
            
               
                  
                     „PRÍLOHA I
                     
                                 Členský štát (1)
                                 
                              
                              
                                 Región
                              
                           
                                 Nemecko
                              
                              
                                 
                                             —
                                          
                                          
                                             spolková krajina Meklenbursko-Predpomoransko
                                          
                                       
                                             —
                                          
                                          
                                             obec Gross Lüsewitz
                                          
                                       
                                             —
                                          
                                          
                                             miestne časti Lindenhof a Pentz obce Metschow
                                          
                                       
                                             —
                                          
                                          
                                             obce Böhlendorf, Breesen, Langsdorf a miestna časť Grammow obce Grammow
                                          
                                       
                                             —
                                          
                                          
                                             obce Hohenbrünzow, Hohenmocker, miestna časť Ganschendorf obce Sarow a miestna časť Leistenow obce Utzedel
                                          
                                       
                                             —
                                          
                                          
                                             obce Ranzin, Lüssow a Gribow
                                          
                                       
                                             —
                                          
                                          
                                             obec Pelsin
                                          
                                       
                           
                                 Írsko
                              
                              
                                 celé územie
                              
                           
                                 Portugalsko
                              
                              
                                 Azory (oblasti v nadmorskej výške nad 300 m)
                              
                           
                                 Fínsko
                              
                              
                                 obce Limanka a Tyrnävä
                              
                           
                                 Spojené kráľovstvo (1)
                                 
                              
                              
                                 Severné Írsko
                              
                           
               “
            
               (1)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na členský štát zahŕňajú na účely tejto prílohy Spojené kráľovstvo, pokiaľ ide o Severné Írsko.